**II. S l o v e s á** (**verbum – verbá**) ako pomenovania dynamických príznakov

**1. Vymedziť rozsah a hranice gramatického tvaru –** brať do úvahy existenciu zložených slovesných tvarov. Pomôcť si uvedením slovies v základom tvare – v infinitíve. Syntetické alebo analytické tvary potom deliť na:

* **určité tvary** (verbum finitum)
* **neurčité tvary** (verbum infinitum).

Neurčité slovesné tvary presne pomenovať (**infinitív –** *robiť***, particípium –** *robiaci, robený***, transgresív**

**–** *robiac***, verbálne substantívum –** *robenie*), určovať pri nich vid a intenciu s valenciou, pri substantíve aj pád, pri príčastiach kategóriu zhody.

Problémové spojenia:

* **zložený slovesný prísudok** (predikát)ako spojenie modálneho *(mohlo by pršať)*, limitného *(ide pršať)* alebo fázového slovesa *(začalo pršať)* s infinitívom plnovýznamového slovesa – **osobitne rozobrať tvar neplnovýznamového slovesa**, ktorý môže byť **syntetický alebo analytický, a osobitne infinitív plnovýznamového slovesa** (zvyčajne je syntetický (*pršať*), možný je aj analytický pasívny infinitív – *Všetky vybrané tovary musia byť dodávané pravidelne.*);
* **zložený slovesno-menný predikát** ako spojenie neplnovýznamového slovesa a mena *(Bola ešte dieťa.)*;
* ako jeden analytický tvar a **jednoduchý predikát** treba určovať: analytické futúrum nedokonavých slovies so samostatnou gramatickou morfémou *budem*, ktorú vtedy nesegmentujeme (segmentujeme iba plnovýznamové sloveso *byť* *(Strašidlá nie sú.)* a sponové *byť (Bol nešťastný)*), podobne jedným tvarom je préteritum s morfémami *som, si, 0, sme*, *ste, 0*, kondicionály s morfémami *by, bol* a l-ovým príčastím, reflexívne tvary, opisné pasívne tvary s morfémami *som, si, je, sme, ste, sú, bol som, budem, bol by som, bol by som býval* a n-/t-ovým príčastím;
* nezabúdať na splývanie kondicionálovej morfémy so spojkou, napr. *aby, keby*, *akoby* časticami *aby, keby, kdežeby, bársby, kiežby, čožeby.*

**2. Zaradiť do slovného druhu**: tvarmi slovesa sú aj neurčité slovesné tvary. **Zaradiť slovesá do sémantickej skupiny:**

**A. podľa prevahy sémantickej alebo gramatickej funkcie:**

* **plnovýznamové**:
	+ - * + **akčné** (dynamické akčné) predikáty: *písať*
				+ **procesné** (dynamické neakčné): *chudnúť*
				+ **statické:**
* **neplnovýznamové** pomocné (funktory)
	+ - * + **modifikátory**

**modálne** modifikátory (*môcť*)

**fázové** modifikátory(*začať*)

**limitné** modifikátory(*ísť, mať*)

* + - * + **operátory**

**sponové** operátory **–** kopuly (*byť*)

**kategoriálne** operátory (*dať* sedieť)

**B. podľa valenčnej štruktúry**:

**I. VT subjektovo-objektové**:

*robiť*

**II. VT subjektovo- bezobjektové** *ísť*

**III. VT bezsubjektovo-objektové** *smädiť*

**IV. VT bezsubjektovo-bezobjektové** *blýskať sa*

C. podľa zvratnosti: **zvratné / reflexívne – nezvratné / nereflexívne** (uviesť funkciu komponentu:

**sa –** 4 možnosti *(smiať sa, venovať sa, umývať sa, vyrábajú sa, ide sa)* a

**si –** 3 možnosti *(všimnúť si, pomyslieť si, veriť si*).

**3. Gramatické kategórie:**

* **vid (aspekt):**
	+ **dokonavý / perfektívny** *(urobiť) –* **nedokonavý / imperfektívny** *(robiť)*
* **slovesný rod (genus verbi):**
	+ **aktívum** *(Tieto podniky vyrábajú aj chladničky) –* **pasívum** (opisné – *Sú tu vyrábané aj chladničky*, zvratné – *Vyrábajú sa tu aj chladničky)*
* **aktualizačné (predikačné) kategórie:**
	+ **spôsob (modus):**
		- **oznamovací (indikatív –** *robí)*
		- **podmieňovací (kondicionál –** *robil by)*
		- **rozkazovací (imperatív –** *rob)*
	+ **čas (tempus):**
		- **prítomný (prézent –** *robí)*
		- **budúci (futúrum –** *bude robiť)*
		- **minulý (préteritum –** *robil)*
		- **predminulý (antepréteritum –** *bol robil)*
	+ **osoba (persona) a číslo**:
		- **l. osoba** (autor výpovede)
		- **2. osoba** (adresát výpovede)
		- **3. osoba** (objekt výpovede)

**4. Zaradiť sloveso do časovacieho vzoru –** možné dva spôsoby:

* + - * uviesť vzorové sloveso, porovnať kľúčové tvary: 1. os. sg. préz., 3. os. pl. préz., infinitív*,* príčastie.

**5. Uviesť vetnočlenskú funkciu: verbum finitum: predikát –** *plače***, gramatický funktor** *prestal plakať***, verbum infinitum: atribút** *plačúce dieťa, túžba odísť,* **subjekt –** *plakať bolo zakázané***, objekt –** *prikázal im odísť,* **adverbiále –** *odišla nakúpiť,* **komplement –** *prišiel spievajúc,* **apozícia –** *Naša túžba, navštíviť Rím, sa nám splnila***.**